CELEX: 32022R0650
Language: hu
Date: 2022-04-20 00:00:00
Title: A Bizottság (EU) 2022/650 rendelete (2022. április 20.) az 1333/2008/EK európai parlamenti és tanácsi rendelet II. és III. mellékletében felsorolt élelmiszer-adalékanyagok specifikációinak meghatározásáról szóló 231/2012/EU rendelet mellékletének a nátrium-diacetát (E 262(ii)) specifikációi tekintetében történő módosításáról (EGT-vonatkozású szöveg)

2022.4.21.   
               
               
                  HU
               
               
                  Az Európai Unió Hivatalos Lapja
               
               
                  L 119/65
               
            
         A BIZOTTSÁG (EU) 2022/650 RENDELETE
         (2022. április 20.)
         az 1333/2008/EK európai parlamenti és tanácsi rendelet II. és III. mellékletében felsorolt élelmiszer-adalékanyagok specifikációinak meghatározásáról szóló 231/2012/EU rendelet mellékletének a nátrium-diacetát (E 262(ii)) specifikációi tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (1) és különösen annak 14. cikkére,
         tekintettel az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról szóló, 2008. december 16-i 1331/2008/EK európai parlamenti és tanácsi rendeletre (2) és különösen annak 7. cikke (5) bekezdésére,
         mivel:
         
                     (1)
                  
                  
                     A 231/2012/EU bizottsági rendelet (3) meghatározza az 1333/2008/EK európai parlamenti és tanácsi rendelet II. és III. mellékletében felsorolt élelmiszer-adalékanyagok specifikációit.
                  
               
                     (2)
                  
                  
                     Az élelmiszer-adalékanyagok specifikációinak naprakésszé tétele – az 1331/2008/EK rendelet 3. cikkének (1) bekezdésben említett egységes eljárás révén – vagy a Bizottság kezdeményezésére, vagy valamely tagállam vagy érdekelt fél kérelmére történhet.
                  
               
                     (3)
                  
                  
                     2020. augusztus 3-án a Bizottsághoz kérelem érkezett a nátrium-diacetát (E 262(ii)) élelmiszer-adalékanyag specifikációinak módosítására iránt. A kérelmet a Bizottság az 1331/2008/EK rendelet 4. cikkének megfelelően hozzáférhetővé tette a tagállamok számára.
                  
               
                     (4)
                  
                  
                     A 231/2012/EU rendelet előírja, hogy a nátrium-diacetátnak (E 262(ii)) 39–41 % szabad ecetsavat és 58–60 % nátrium-acetátot kell tartalmaznia. A kérelmező a szabadecetsav-tartalom 39–43 %-ra és a nátrium-acetáttartalom 57–60 %-ra történő módosítását kéri.
                  
               
                     (5)
                  
                  
                     A kérelmező szerint a nátrium-diacetát (E 262(ii)) előállítása során 42,3 %-os szabadecetsav-tartalmú sztöchiometrikus termék keletkezik. A kérelmező azt állítja, hogy a szabadecetsav-tartalom 39–41 %-ra való csökkentése túlzott mennyiségű energiát igényel. Ezért a szabad ecetsav felső határának 43 %-ra történő emelése le fogja rövidíteni a szárítási időt az előállítás során, ami a szükséges energia csökkenését és ezáltal fenntarthatóbb előállítási folyamatot eredményez.
                  
               
                     (6)
                  
                  
                     A kérelmező szerint nincs más változás az előállítási folyamatban, a nátrium-diacetátban (E 262(ii)) található szabad ecetsav nagyobb mennyisége nincs hatással a biztonságra, egyébként pedig a végtermék ugyanaz, azaz nem tartalmaz a 231/2012/EU rendeletben meghatározottakon kívül más szennyeződéseket.
                  
               
                     (7)
                  
                  
                     A kérelmet a kormányzati szakértőkből álló, élelmiszer-adalékanyagokkal foglalkozó munkacsoport keretében megvitatták. Figyelembe véve a kérelmező által szolgáltatott információkat és a munkacsoporttól kapott visszajelzéseket, a Bizottság úgy ítélte meg, hogy a nátrium-diacetát (E 262(ii)) specifikációinak javasolt módosítása valószínűleg nem gyakorol hatást az emberi egészségre.
                  
               
                     (8)
                  
                  
                     mivel a nátrium-diacetát (E 262(ii)) szabadecetsav-tartalma felső határának 41-ről 43 %-ra történő emelése valószínűsíthetően nem gyakorol hatást az emberi egészségre, az 1331/2008/EK rendelet 3. cikke (2) bekezdésének megfelelően nem szükséges kikérni az Európai Élelmiszerbiztonsági Hatóság véleményét.
                  
               
                     (9)
                  
                  
                     A 231/2012/EU rendelet mellékletét ezért ennek megfelelően módosítani kell.
                  
               
                     (10)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A 231/2012/EU rendelet melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. április 20-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 354., 2008.12.31., 16. o.
         
         
            (2)  HL L 354., 2008.12.31., 1. o.
         
         
            (3)  A Bizottság 231/2012/EU rendelete (2012. március 9.) az 1333/2008/EK európai parlamenti és tanácsi rendelet II. és III. mellékletében felsorolt élelmiszer-adalékanyagok specifikációinak meghatározásáról (HL L 83., 2012.3.22., 1. o.).
      
      
         
            MELLÉKLET
            A 231/2012/EU rendelet mellékletében az E 262(ii) nátrium-diacetátra vonatkozó bejegyzésben a meghatározás helyébe a következő szöveg lép:
            
               
                           „Analitika:
                        
                        
                           39–43 % szabad ecetsav és 57–60 % nátrium-acetát”